Eugène Péreire

Eugène Péreire (Paris, 1831ko urriaren 1a - ib., 1908ko martxoaren 21a) ingeniari, finantza gizon eta politikari frantsesa izan zen. Garrantzi handia izan zuen bereziki Frantziako Industria Iraultzan. Sansimondar ideien zalea zen, eta kristautasunaren eta erlijio juduaren arteko elkar-ulertzearen aldeko. Pereiretarrak juduak ziren.

Isaac Péreireren semea zen.Roth, Ralph; Dinhobl, Günter (2008), 19. or. Gero eta gehiago bere leinukoen XIX. mendeko nazioarteko hedakuntzan parte hartu zuen. Aitak eta osabak Espainiara bidali zuten bertan Credito Mobiliario abian jartzera. Horri lotuta, Espainiako Norteko Konpainiaren akziodun nagusietako bat izan zen konpainia hori sortu zenean eta 1870ean, Frantzian Credit Mobilierrek hondoa jo ondoren, Norteko Konpainiako zuzendaritza batzordeko kide bihurtu zen.Roth, Ralph; Dinhobl, Günter (2008), 22. or. Denbora horretan, buruz buru lehiatu zen Rothschild finantzari eta haien menpeko MZArekin Iberiar Penintsulako burdinbide sarea banatzeko.Roth, Ralph; Dinhobl, Günter (2008), 20. or.López-Morell, Miguel A. (2015), 156. or.

Urte batzuk geroago, Compagnie Générale Transatlantiqueko presidentea izan zen 1875etik 1904ra eta, aldi berean, Banku Transatlantikoa sortu zuen 1881an, baita haren buru bihurtu ere 1906an. Tunisiako Bankua sortu zuen 1884an, oraindik indarrean dagoena, eta bertako presidentea ere izan zen.Davies, Hellen M. (2015), 230. or.

 Erreferentziak 

 Bibliografia 

 Ikus, gainera 
 Compagnie du Midi
 Eugenia de Montijo
 Frantziako Bigarren Inperioa
 Elisabet II.a Borboikoa

Kategoria:Frantziako enpresaburuak
Kategoria:Paristarrak
Kategoria:Espainiako burdinbidearen historia